b'\n_START_ARTICLE_\nDiscul de Aur de pe Voyager\n_START_PARAGRAPH_\nDiscul de Aur de pe Voyager este un disc de gramofon amplasat pe dou\xc4\x83 sonde spa\xc8\x9biale Voyager lansate \xc3\xaen 1977._NEWLINE_Discul con\xc8\x9bine sunete \xc8\x99i imagini menite s\xc4\x83 ilustreze diversitatea vie\xc8\x9bii \xc8\x99i culturii pe P\xc4\x83m\xc3\xa2nt \xc8\x99i a fost trimis cu inten\xc8\x9bia de a fi descoperit de orice fiin\xc8\x9be inteligente sau oameni ai viitorului._NEWLINE_Sondele Voyager nu se \xc3\xaendreapt\xc4\x83 spre o destina\xc8\x9bie anume, dar Voyager 1 va trece la 1,6 ani-lumin\xc4\x83 distan\xc8\x9b\xc4\x83 de steaua Gliese 445, \xc3\xaen prezent situat\xc4\x83 \xc3\xaen constela\xc8\x9bia Girafa (Camelopardalis) peste aproximativ 40000 de ani._NEWLINE_Din cauza dimensiunilor lor mici comparativ cu spa\xc8\x9biul interstelar, probabilitatea ca sondele Voyager s\xc4\x83 \xc3\xaent\xc3\xa2lneasc\xc4\x83 o civiliza\xc8\x9bie spa\xc8\x9bial\xc4\x83 este foarte redus\xc4\x83, mai ales c\xc4\x83 p\xc3\xa2n\xc4\x83 la urm\xc4\x83 ele vor \xc3\xaenceta s\xc4\x83 emit\xc4\x83 radia\xc8\x9bie electromagnetic\xc4\x83 inten\xc8\x9bionat\xc4\x83 pentru comunica\xc8\x9bii._NEWLINE_Carl Sagan a spus c\xc4\x83 "Sondele vor fi \xc3\xaent\xc3\xa2lnite \xc8\x99i discurile ascultate doar dac\xc4\x83 exist\xc4\x83 civiliza\xc8\x9bii capabile de c\xc4\x83l\xc4\x83torii spa\xc8\x9biale \xc3\xaen spa\xc8\x9biul interstelar. \xc3\x8ens\xc4\x83 lansarea acestei \xe2\x80\x9esticle\xe2\x80\x9d \xc3\xaen \xe2\x80\x9eoceanul\xe2\x80\x9d spa\xc8\x9bial spune cuvinte pline de speran\xc8\x9b\xc4\x83 despre via\xc8\x9ba pe aceast\xc4\x83 planet\xc4\x83." Astfel, \xc3\xaenregistrarea de pe disc e mai degrab\xc4\x83 v\xc4\x83zut\xc4\x83 ca o capsul\xc4\x83 a timpului sau o declara\xc8\x9bie simbolic\xc4\x83 dec\xc3\xa2t ca o \xc3\xaencercare serioas\xc4\x83 de comunicare cu via\xc8\x9ba extraterestr\xc4\x83.\n_START_SECTION_\nCon\xc8\x9binut\n_START_PARAGRAPH_\nCon\xc8\x9binutul \xc3\xaenregistr\xc4\x83rii a fost selectat pentru NASA de un comitet condus de Carl Sagan de la Universitatea Cornell. Sagan \xc8\x99i asocia\xc8\x9bii s\xc4\x83i au asamblat 116 imagini \xc8\x99i o varietate de sunete naturale, cum sunt cele produse de surf, v\xc3\xa2nt, fulger \xc8\x99i animale (inclusiv c\xc3\xa2ntecele p\xc4\x83s\xc4\x83rilor \xc8\x99i balenelor). Ei au ad\xc4\x83ugat selec\xc8\x9bii muzicale din culturi \xc8\x99i ere diferite, formule de salut vorbite \xc3\xaen 55 de limbi clasice \xc8\x99i moderne, precum \xc8\x99i mesaje tip\xc4\x83rite din partea pre\xc8\x99edintelui SUA Jimmy Carter \xc8\x99i a Secretarului General ONU , Kurt Waldheim._NEWLINE_Colec\xc8\x9bia de imagini include numeroase fotografii \xc8\x99i diagrame alb-negru, dar \xc8\x99i color. Primele imagini sunt de interes \xc8\x99tiin\xc8\x9bific, indic\xc3\xa2nd cantit\xc4\x83\xc8\x9bi matematice \xc8\x99i fizice, Sistemul Solar \xc8\x99i planetele sale, ADN-ul, precum \xc8\x99i anatomia uman\xc4\x83 \xc8\x99i reproducerea. S-a avut \xc3\xaen vedere includerea nu numai a imaginilor cu oameni, dar \xc8\x99i cu unele animale, insecte, plante \xc8\x99i peisaje. Imaginile cu oameni reprezint\xc4\x83 o gam\xc4\x83 larg\xc4\x83 de culturi. Aceste imagini prezint\xc4\x83 m\xc3\xa2ncare, arhitectur\xc4\x83 \xc8\x99i oameni \xc3\xaen portrete, precum \xc8\x99i \xc3\xaen activit\xc4\x83\xc8\x9bile lor zilnice. Numeroase imagini sunt adnotate cu una sau mai multe indica\xc8\x9bii asupra scalei de timp, m\xc4\x83rime sau mas\xc4\x83. Unele imagini con\xc8\x9bin indica\xc8\x9bii asupra compozi\xc8\x9biei chimice. Toate m\xc4\x83surile folosite \xc3\xaen ilustra\xc8\x9bii sunt definite \xc3\xaen primele c\xc3\xa2teva imagini folosind referin\xc8\x9be fizice care sunt, dup\xc4\x83 toate probabilit\xc4\x83\xc8\x9bile, consecvente oriunde \xc3\xaen univers._NEWLINE_Selec\xc8\x9bia muzical\xc4\x83 este \xc8\x99i ea variat\xc4\x83, oferind arti\xc8\x99ti cum sunt Bach, Mozart, Beethoven, Stravinsky, Guan Pinghu, Blind Willie Johnson, Chuck Berry \xc8\x99i Kesarbai Kerkar._NEWLINE_Dup\xc4\x83 ce NASA a primit critici din cauza nudit\xc4\x83\xc8\x9bii de pe placa Pioneer (desene cu linii ale unui b\xc4\x83rbat \xc8\x99i ale unei femei, goi), agen\xc8\x9bia a ales s\xc4\x83 nu \xc3\xaei permit\xc4\x83 lui Sagan \xc8\x99i colegilor lui s\xc4\x83 includ\xc4\x83 o fotografie a unui b\xc4\x83rbat \xc8\x99i al unei femei goi \xc3\xaen cadrul \xc3\xaenregistr\xc4\x83rii. \xc3\x8en locul acestora a fost inclus\xc4\x83 doar o siluet\xc4\x83 a cuplului. De fapt, \xc3\xaenregistrarea con\xc8\x9bine \xc3\xaen "Diagrama evolu\xc8\x9biei vertebratelor", de Jon Lomberg, desene ale unui b\xc4\x83rbat \xc8\x99i ale unei femei, goi, corecte din punct de vedere anatomic, indic\xc3\xa2nd organele externe._NEWLINE_Harta pulsar \xc8\x99i diagrama moleculei de hidrogen sunt \xc3\xaemp\xc4\x83r\xc8\x9bite \xc3\xaen comun cu placa Pioneer._NEWLINE_Cele 116 imagini sunt codificat \xc3\xaen form\xc4\x83 analogic\xc4\x83 \xc8\x99i sunt compuse din 512 linii verticale. Restul \xc3\xaenregistr\xc4\x83rii este audio, destinat pentru a fi redat la 16\xe2\x85\x94 rota\xc8\x9bii pe minut.\n_START_SECTION_\nRedare\n_START_PARAGRAPH_\n\xc3\x8en col\xc8\x9bul de sus st\xc3\xa2nga se afl\xc4\x83 un desen u\xc8\x99or de recunoscut a discului de fonograf \xc8\x99i acul s\xc4\x83u de \xc3\xaenregistrator. Acul se afl\xc4\x83 \xc3\xaen pozi\xc8\x9bia corect\xc4\x83 pentru audi\xc8\x9bia discului de la \xc3\xaenceput. Perioada corect\xc4\x83 a unei rota\xc8\x9bii, de 3.6 secunde, exprimat\xc4\x83 \xc3\xaen unit\xc4\x83\xc8\x9bi temporale de 0.70 miliarde dintr-o secund\xc4\x83, perioad\xc4\x83 de timp asociat\xc4\x83 cu tranzi\xc8\x9bia fundamental\xc4\x83 a atomului de hidrogen, este scris\xc4\x83 \xc3\xaen jurul discului, \xc3\xaen aritmetic\xc4\x83 binar\xc4\x83. Desenul indic\xc4\x83 faptul c\xc4\x83 discul trebuie audiat din exterior spre interior. Sub acest desen se afl\xc4\x83 o vedere lateral\xc4\x83 a discului \xc8\x99i a acului de \xc3\xaenregistrator, cu un num\xc4\x83r binar care exprim\xc4\x83 durata unei p\xc4\x83r\xc8\x9bi a discului \xe2\x80\x93 aproximativ o or\xc4\x83._NEWLINE_Informa\xc8\x9biile din por\xc8\x9biunea din col\xc8\x9bul de sus dreapta a coper\xc8\x9bii sunt destinate s\xc4\x83 arate cum trebuie construite imaginile de pe semnalele \xc3\xaenregistrate. Desenul de sus arat\xc4\x83 semnalul tipic care apare la \xc3\xaenceputul unei imagini. Imaginea este construit\xc4\x83 pornind de la semnal, ceea ce clasific\xc4\x83 imaginea ca o serie de linii verticale, similar\xc4\x83 televiziunii analoge (\xc3\xaen care imaginea este o serie de linii orizontale). Liniile 1, 2 \xc8\x99i 3 ale imaginii sunt notate \xc3\xaen numere binare, iar durata uneia dintre "liniile imaginii," de aproximativ 8 millisecunde este \xc8\x99i ea notat\xc4\x83. Desenul care se afl\xc4\x83 chiar sub acestea arat\xc4\x83 modul \xc3\xaen care aceste linii trebuie desenate vertical, cu "amestecare" decalat\xc4\x83 pentru a reda corect imaginea. Imediat sub acesta se afl\xc4\x83 un desen al unei \xc3\xaentregi imagini raster, dovedind c\xc4\x83 \xc3\xaentr-o imagine complet\xc4\x83 sunt 512 (2\xe2\x81\xb9) linii verticale. Chiar sub acesta, se g\xc4\x83se\xc8\x99te o copie a primei imagini de pe disc pentru a verifica decodificarea corect\xc4\x83 a semnalelor. Un cerc s-a folosit \xc3\xaen aceast\xc4\x83 imagine pentru certitudinea c\xc4\x83 beneficiarii folosesc raportul corect al \xc3\xaen\xc4\x83l\xc8\x9bimii orizontale \xc8\x99i verticale \xc3\xaen reconstruirea imaginii. Imaginile color au fost reprezentate de trei imagini \xc3\xaen ordine, c\xc3\xa2te una pentru componentele ro\xc8\x99ii, verzi \xc8\x99i albastre ale imaginii. O imagine color a spectrumului soarelui a fost inclus\xc4\x83 pentru scopuri de calibrare._NEWLINE_Desenul din col\xc8\x9bul de jos st\xc3\xa2nga este harta pulsar, trimis\xc4\x83 anterior ca parte a pl\xc4\x83cilor de pe Pioneer 10 \xc8\x99i 11. Desenul indic\xc4\x83 loca\xc8\x9bia sistemului solar \xc3\xaen raport cu14 pulsari, a c\xc4\x83ror perioade exacte sunt specificate. Desenul con\xc8\x9bine dou\xc4\x83 cercuri \xc3\xaen col\xc8\x9bul de jos dreapta este al atomului de hidrogen atom \xc3\xaen cele dou\xc4\x83 st\xc4\x83ri mai \xc3\xaenguste, cu o linie conectoare \xc8\x99i cu cifra 1 care indic\xc4\x83 faptul c\xc4\x83 intervalul de timp asociat cu tranzi\xc8\x9bia dintr-o stare \xc3\xaen alta trebuie folosit\xc4\x83 ca scal\xc4\x83 temporal\xc4\x83 fundamental\xc4\x83, \xc8\x99i pentru_NEWLINE_timpul dat pe copert\xc4\x83, dar \xc8\x99i \xc3\xaen imaginile decodate.\n_START_SECTION_\nMateriale folosite\n_START_PARAGRAPH_\nDiscul este f\xc4\x83cut din cupru placat cu aur, iar coperta din aluminiu. Pe copert\xc4\x83 este electrodepus\xc4\x83 o prob\xc4\x83 ultra-pur\xc4\x83 de uraniu-238. Uraniul-238 are un timp de \xc3\xaenjum\xc4\x83t\xc4\x83\xc8\x9bire de 4,468 miliarde de ani, astfel c\xc4\x83 e posibil (de exemplu prin spectrometrie de mas\xc4\x83) ca o civiliza\xc8\x9bie care ar g\xc4\x83si obiectul s\xc4\x83 foloseasc\xc4\x83 raportul uraniului r\xc4\x83mas fa\xc8\x9b\xc4\x83 de elementele derivate pentru a determina v\xc3\xa2rsta discului._NEWLINE_De asemenea, discul purta inscrip\xc8\x9bia-dedica\xc8\x9bie "To the makers of music \xe2\x80\x93 all worlds, all times" (rom\xc3\xa2n\xc4\x83 \xe2\x80\x9eCreatorilor de muzic\xc4\x83 - toate lumile, toate timpurile\xe2\x80\x9d) gravat\xc4\x83 manual pe suprafa\xc8\x9ba dintre eticheta \xc8\x99i zona \xc3\xaenregistrabil\xc4\x83. Din moment ce gravarea nu f\xc4\x83cea parte din specifica\xc8\x9biile originale, discul a fost ini\xc8\x9bial refuzat, spre a fi \xc3\xaenlocuit cu un disc gol. Mai t\xc3\xa2rziu, Sagan a reu\xc8\x99it s\xc4\x83 conving\xc4\x83 administratorul s\xc4\x83 accepte discul asa cum era.\n_START_SECTION_\nC\xc4\x83l\xc4\x83toria\n_START_PARAGRAPH_\nVoyager 1 a fost lansat \xc3\xaen 1977, a dep\xc4\x83\xc8\x99it orbita lui Pluto \xc3\xaen 1990 \xc8\x99i a p\xc4\x83r\xc4\x83sit sistemul solar \xc3\xaen noiembrie 2004. Sonda se afl\xc4\x83 acum \xc3\xaen Centura Kuiper. \xc3\x8en circa 40000 de ani, sondele Voyager vor trece la o distan\xc8\x9ba de 1,8 ani-lumin\xc4\x83 de dou\xc4\x83 stele distincte: Voyager 1 se va fi apropiat de steaua Gliese 445, situat\xc4\x83 \xc3\xaen constela\xc8\x9bia Ophiucus, iar Voyager 2 de steaua Ross 248, din constela\xc8\x9bia Andromeda._NEWLINE_\xc3\x8en martie 2012, Voyager 1 se afla la peste 17,9 miliarde de kilometri de Soare, c\xc4\x83l\xc4\x83torind cu o vitez\xc4\x83 de 3,6 UA pe an, \xc3\xaen timp ce Voyager 2 era la peste 14,7 miliarde de kilometri distan\xc8\x9b\xc4\x83, deplas\xc3\xa2ndu-se cu viteza de aproape 3,3 UA pe an._NEWLINE_Voyager 1 a p\xc4\x83truns \xc3\xaen helio \xc3\xaenveli\xc8\x99, regiunea de dincolo de \xc8\x99ocul terminal. \xc8\x98ocul terminal se situeaz\xc4\x83 acolo unde v\xc3\xa2ntul solar, un flux de particule \xc3\xaenc\xc4\x83rcate electric emis continuu de Soare, este \xc3\xaencetinit de presiunea gazului interstelar. La nivelul \xc8\x99ocului terminal, v\xc3\xa2ntul solar \xc3\xaencetine\xc8\x99te brusc de la viteza sa medie normal\xc4\x83 de 300-700 km/s \xc8\x99i devine mai dens \xc8\x99i mai fierbinte._NEWLINE_Din cele unsprezece instrumente aflate la bordul lui Voyager 1, cinci din ele sunt \xc3\xaenc\xc4\x83 opera\xc8\x9bionale \xc8\x99i continu\xc4\x83 \xc8\x99i ast\xc4\x83zi sa ne trimit\xc4\x83 date. Se preconizeaz\xc4\x83 ca energia necesara func\xc8\x9bion\xc4\x83rii acestor instrumente va deveni insuficient\xc4\x83 dincolo de anul 2025. Dup\xc4\x83 aceasta, sonda va continua c\xc4\x83l\xc4\x83toria sa \xc3\xaen jurul C\xc4\x83ii Lactee._NEWLINE_Pe 12 septembrie 2013, NASA a anun\xc8\x9bat ca Voyager 1 a p\xc4\x83r\xc4\x83sit Sistemul Solar \xc8\x99i a p\xc4\x83truns \xc3\xaen spa\xc8\x9biul interstelar.\n_START_SECTION_\nPublica\xc8\x9bii\n_START_PARAGRAPH_\nMajoritatea imaginilor folosite pe disc (reproduse \xc3\xaen alb \xc8\x99i negru), \xc3\xaempreun\xc4\x83 cu informa\xc8\x9bii despre alc\xc4\x83tuirea lui, pot fi g\xc4\x83site \xc3\xaen cartea Murmurs of Earth: The Voyager Interstellar Record (Murmure de pe P\xc4\x83m\xc3\xa2nt: Discul Interstelar Voyager) de Carl Sagan, F.D. Drake, Ann Druyan, Timothy Ferris, Jon Lomberg, \xc8\x99i Linda Salzman din 1978. O versiune pe CD-ROM a fost editat de Warner New Media \xc3\xaen 1992. CD-ROM-ul a fost rezultatul eforturilor lui Sagan pentru ob\xc8\x9binerea certificatelor de autor pentru numeroase pasaje muzicale \xc8\x99i fotografii con\xc8\x9binute de Discul de Aur original, pentru a permite includerea lor \xc3\xaen lansarea f\xc4\x83cut\xc4\x83 de Warner New Media. (Titularii drepturilor de autor pentru imaginile \xc8\x99i muzica de pe discul original au semnat \xc3\xaen\xc8\x9belegeri care permiteau audi\xc8\x9bia lucr\xc4\x83rilor numai \xc3\xaen afara sistemului solar.)_NEWLINE_\xc3\x8en iulie 1983, BBC Radio 4 a difuzat documentarul de 45 de minute Music from a Small Planet (Muzic\xc4\x83 de pe o planet\xc4\x83 mic\xc4\x83), \xc3\xaen care Sagan \xc8\x99i Druyan au explicat procesul de selec\xc8\x9bie a muzicii pentru disc \xc8\x99i au prezentat fragmente de pe disc.'